BG
17.3.2023 г.
Официален вестник на Европейския съюз
L 79/149
iv) да имат подходящи съоръжения за преобуване и преобличане при влизане в помещенията и в сградите, в които се отглеждат животните; v) да разполагат с подходяща защита от насекоми и кърлежи, ако това се изисква от компетентния орган на засегнатата държава членка въз основа на оценка на риска, съобразена с конкретната епизоотична обстановка по отношение на африканската чума по свинете в тази държава членка; з) прегради, непозволяващи преминаването на животни, поне на помещенията, в които се отглеждат животните, и сградите, в които се съхраняват фуражите и постелъчният материал, с цел да се гарантира, че отглежданите свине и техните фуражи и постелъчен материал не влизат в контакт с неоправомощени лица и, когато това е приложимо, с други свине; и) трябва да е налице план за биологична сигурност, одобрен от компетентния орган на засегнатата държава членка, в който се вземат предвид профилът на животновъдния обект и националното законодателство; когато е целесъобразно, този план за биологична сигурност трябва да включва поне: i)
установяването на „чисти“ и „мръсни“ зони за персонала, съответстващи на типа животновъден обект, като например съблекални, душове, столова и др.;
ii)
създаването и преразглеждането, когато е приложимо, на логистичните договорености във връзка с въвеждането на нови отглеждани свине в животновъдния обект;
iii)
процедурите за почистване и дезинфекция на съоръженията, за транспорта, оборудването и личната хигиена;
iv)
правила относно храната за персонала на обекта и забрана за отглеждане на свине от персонала, когато е целесъобразно и ако е приложимо въз основа на националното законодателство на засегнатата държава членка;
v)
специална периодично провеждана програма за повишаване на осведомеността на персонала на обекта;
vi)
създаването и преразглеждането, когато е приложимо, на логистичните договорености, с цел гарантиране на подходящо отделяне на различните епизоотични единици и избягване на прекия или непрекия контакт на свинете със странични животински продукти или други единици в животновъдния обект;
vii) процедурите и указанията за прилагането на изискванията за биологична сигурност по време на изграждане или ремонтиране на помещенията или сградите; viii) вътрешен одит или самостоятелна оценка за прилагане на мерките за биологична сигурност; ix)
оценка на специфичните рискове за биологичната сигурност и процедури за прилагане на съответните мерки за ограничаване на риска, свързани с животновъдни обекти, в които свинете биват държани временно или за постоянно на открито.